ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการบริหารโครงการประชารัฐเพื่อช่วยเหลือผู้มีรายได้น้อยในกรุงเทพมหานครพ.ศ. ๒๕๕๙ เนื่องจากภาวะเศรษฐกิจประเทศไทยประสบปัญหาการชะลอตัวคณะรัฐมนตรี เมื่อวันที่๒๒ ธันวาคม ๒๕๕๘ มีมติเห็นชอบหลักการโครงการประชารัฐเพื่อช่วยเหลือผู้มีรายได้น้อยในกรุงเทพมหานคร เพื่อให้ผู้มีรายได้น้อยได้มีเงินทุนสำหรับดำเนินโครงการเพื่อการสร้างงานสร้างรายได้ พัฒนาสินค้าและอาชีพ ที่เป็นรูปธรรมอย่างชัดเจนอาศัยอำนาจตามความในมาตรา๕ (๕) และ ๑๙ (๑๖) แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ.๒๕๔๗ ประกอบกับมติคณะกรรมการกองทุนหมู่บ้านและชุมชนเมืองแห่งชาติคราวประชุมเมื่อวันที่ ๑๒ กุมภาพันธ์ ๒๕๕๙ คณะกรรมการกองทุนหมู่บ้านและชุมชนเมืองแห่งชาติ จึงได้ออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการบริหารโครงการประชารัฐเพื่อช่วยเหลือผู้มีรายได้น้อยในกรุงเทพมหานครพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บทบัญญัติของระเบียบประกาศ หรือคำสั่งใดที่ขัด หรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้กองทุน หมายความว่า กองทุนชุมชนเมืองหรือกองทุนชุมชนทหารในพื้นที่กรุงเทพมหานครคณะกรรมการ หมายความว่าคณะกรรมการกองทุนหมู่บ้านและชุมชนเมืองแห่งชาติคณะอนุกรรมการ หมายความว่า คณะอนุกรรมการดำเนินงานโครงการประชารัฐเพื่อช่วยเหลือผู้มีรายได้น้อยในกรุงเทพมหานครโดยการแต่งตั้งจากคณะกรรมการกองทุนหมู่บ้านและชุมชนเมืองแห่งชาติคณะกรรมการกองทุน หมายความว่าคณะกรรมการกองทุนชุมชนเมือง หรือคณะกรรมการกองทุนชุมชนทหาร ในพื้นที่กรุงเทพมหานครกรรมการกองทุน หมายความว่ากรรมการในคณะกรรมการกองทุนชุมชนเมือง หรือกรรมการในคณะกรรมการกองทุนชุมชนทหารคณะผู้รับผิดชอบโครงการ หมายความว่า คณะบุคคล หรือคณะทำงาน แล้วแต่กรณี ที่ได้รับการคัดเลือกจากที่ประชุมสมาชิกเพื่อบริหารงานโครงการประชารัฐเพื่อช่วยเหลือผู้มีรายได้น้อยในกรุงเทพมหานครสำนักงาน หมายความว่าสำนักงานกองทุนหมู่บ้านและชุมชนเมืองแห่งชาติผู้อำนวยการ หมายความว่าผู้อำนวยการสำนักงานกองทุนหมู่บ้านและชุมชนเมืองแห่งชาติธนาคาร หมายความว่า ธนาคารออมสินธนาคารเพื่อการเกษตรและสหกรณ์การเกษตร หรือธนาคารอื่นที่คณะกรรมการกำหนดที่ประชุมสมาชิก หมายความว่าที่ประชุมสมาชิกกองทุนชุมชนเมือง หรือกองทุนชุมชนทหารบัญชีประชารัฐหมายความว่า บัญชีเงินฝากออมทรัพย์ภายใต้ชื่อกองทุนชุมชนเมือง หรือกองทุนชุมชนทหาร(ชื่อชุมชน) ซึ่งเปิดไว้รองรับเงินจัดสรรจากรัฐบาลสำหรับกองทุนชุมชนเมือง หรือกองทุนชุมชนทหารดำเนินโครงการประชารัฐเพื่อช่วยเหลือผู้มีรายได้น้อยในกรุงเทพมหานครโครงการ หมายความว่าโครงการประชารัฐเพื่อช่วยเหลือผู้มีรายได้น้อยในกรุงเทพมหานครข้อ๕ ให้ประธานกรรมการกองทุนหมู่บ้านและชุมชนเมืองแห่งชาติรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑วัตถุประสงค์ในการดำเนินโครงการ ข้อ๖ กองทุนสามารถดำเนินโครงการโดยมีวัตถุประสงค์ดังนี้(๑)เพื่อส่งเสริมกระบวนการมีส่วนร่วมในการแก้ไขปัญหา ความต้องการของผู้มีรายได้น้อย(๒)เพื่อส่งเสริมสนับสนุนความเข้มแข็งของเศรษฐกิจฐานรากตามแนวทางประชารัฐ(๓)เพื่อเสริมสร้างและส่งเสริมการพัฒนาโครงสร้างพื้นฐาน การเพิ่มศักยภาพส่งเสริมอาชีพ สร้างงาน สร้างรายได้ เพื่อยกระดับคุณภาพชีวิตประโยชน์ในการพัฒนาและแก้ปัญหาผู้มีรายได้น้อย(๔)เพื่อเสริมสร้างและปลูกจิตสำนึกในการบริหารงบประมาณ ดำเนินการกิจกรรมร่วมกัน โดยยึดหลักการบริหารแบบมีส่วนร่วมโปร่งใส สามารถตรวจสอบได้(๕)ซื้อ จัดหา รับ เช่า เช่าซื้อ ถือกรรมสิทธิ์ ครอบครอง ปรับปรุง ใช้และจัดการโดยประการอื่น ซึ่งทรัพย์สินใด ๆ ตลอดจนดอกผลของทรัพย์สินอันเกิดจากการดำเนินโครงการ(๖)ขาย โอน จำนอง จำนำ แลกเปลี่ยน และจำหน่ายทรัพย์สิน อันเกิดจากการดำเนินโครงการ(๗)กู้ยืมเงิน นิติบุคคล หรือสถาบันการเงินอื่น ที่คณะกรรมการกำหนดข้อ๗ คณะอนุกรรมการอาจกำหนดวัตถุประสงค์ให้กองทุนสามารถดำเนินโครงการเพิ่มเติมได้ตามที่เห็นสมควรทั้งนี้ให้เป็นไปตามประกาศคณะอนุกรรมการกำหนดหมวด ๒คณะอนุกรรมการดำเนินงานโครงการประชารัฐเพื่อช่วยเหลือผู้มีรายได้น้อยในกรุงเทพมหานคร ข้อ ๘ ให้คณะกรรมการแต่งตั้งคณะอนุกรรมการคณะหนึ่ง เรียกว่า คณะอนุกรรมการดำเนินงานโครงการประชารัฐเพื่อช่วยเหลือผู้มีรายได้น้อยในกรุงเทพมหานคร หรือ อคช ประกอบด้วยบุคคลซึ่งประธานกรรมการกองทุนหมู่บ้านและชุมชนเมืองแห่งชาติแต่งตั้ง โดยพิจารณาถึงความรู้ ความสามารถและประสบการณ์ที่เป็นประโยชน์ต่อการดำเนินงานโครงการให้คณะอนุกรรมการมีอำนาจหน้าที่ดังต่อไปนี้(๑) กำหนดกรอบแนวทางในการพิจารณาและอนุมัติโครงการประชารัฐเพื่อช่วยเหลือผู้มีรายได้น้อยในกรุงเทพมหานคร(๒)พิจารณาจัดสรรงบประมาณ ให้แก่กองทุนที่ได้รับการอนุมัติโครงการ(๓)ประมวลและวิเคราะห์ผลประโยชน์ที่คาดว่าจะเกิดขึ้นจากโครงการที่ได้รับการอนุมัติแล้วเพื่อติดตามและประเมินผลการดำเนินโครงการ(๔)แต่งตั้งคณะทำงาน หรือบุคคลเพื่อทำหน้าที่ในด้านต่าง ๆ ในส่วนที่เกี่ยวข้อง เพื่อช่วยเหลือการปฏิบัติงาน หรือติดตามประเมินผลการดำเนินงานโครงการประชารัฐเพื่อช่วยเหลือผู้มีรายได้น้อยให้บรรลุวัตถุประสงค์ และมีประสิทธิภาพ(๕)ออกระเบียบ ประกาศ คำสั่ง หลักเกณฑ์เงื่อนไขและวิธีการตามระเบียบคณะกรรมการกองทุนหมู่บ้านและชุมชนเมืองแห่งชาติที่เกี่ยวข้องเพื่อการดำเนินการตามหลักการของโครงการประชารัฐ(๖)รายงานผลการดำเนินงาน ตลอดจนปัญหาและอุปสรรคในการปฏิบัติงานให้คณะกรรมการกองทุนหมู่บ้านและชุมชนเมืองแห่งชาติทราบ(๗)ปฏิบัติหน้าที่อื่น ๆตามที่ได้รับมอบหมายจากคณะกรรมการกองทุนหมู่บ้านและชุมชนเมืองแห่งชาติ นายกรัฐมนตรีหรือผู้ที่นายกรัฐมนตรีมอบหมายให้กำกับดูแลกองทุนหมู่บ้านและชุมชนเมืองแห่งชาติหมวด ๓การขอรับการจัดสรรงบประมาณ ข้อ๙ กองทุนที่มีความประสงค์จะขอรับการจัดสรรเงินงบประมาณตามโครงการสามารถยื่นแบบคำขอรับการสนับสนุนเงินงบประมาณโครงการได้ตามแนวทางและวิธีการที่คณะอนุกรรมการกำหนดข้อ๑๐ กองทุนสามารถนำงบประมาณที่ได้รับการจัดสรรไปร่วมดำเนินงานกับกองทุนอื่นได้ ทั้งนี้ ต้องเป็นไปตามมติที่ประชุมสมาชิกและเพื่อสนับสนุนและส่งเสริมให้กองทุน หรือชุมชนให้มีส่วนร่วมในการพัฒนาชุมชนของตนเองตลอดทั้งเสริมสร้างความเข้มแข็งให้แก่ผู้มีรายได้น้อยข้อ๑๑ การดำเนินงานต้องบริหารจัดการด้วยความโปร่งใสและสามารถตรวจสอบได้ทุกขั้นตอน การนำเงินงบประมาณตามโครงการไปใช้เป็นเงินทุนให้สมาชิกกองทุนกู้ยืมหรือเพื่อประโยชน์ส่วนบุคคลจะกระทำมิได้ข้อ๑๒ คณะกรรมการกองทุนที่ประสงค์ขอรับการสนับสนุนเงินงบประมาณโครงการให้จัดประชุมสมาชิกโดยมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมด หรือตามที่คณะอนุกรรมการกำหนดเพื่อพิจารณาคัดเลือกโครงการโดยคำนึงถึงหลักการประชารัฐและคัดเลือกคณะผู้รับผิดชอบโครงการ โดยใช้กระบวนการมีส่วนร่วมของสมาชิกซึ่งจำนวนองค์คณะ องค์ประกอบและอำนาจหน้าที่ให้เป็นไปตามแนวทางและวิธีการที่คณะอนุกรรมการกำหนดการเสนอโครงการอย่างน้อยต้องมีแผนในการบริหารจัดการ แผนการใช้จ่ายเงินขั้นตอนและวิธีการในการป้องกันความเสียหายจากการบริหารจัดการ การดูแลรักษาเพื่อให้การดำเนินโครงการเป็นไปอย่างต่อเนื่องและยั่งยืนตลอดทั้งการใช้ประโยชน์จากทรัพย์สินที่เกิดจากเงินงบประมาณโครงการ ตลอดจนการครอบครองการกำหนดผู้เป็นเจ้าของกรรมสิทธิ์ในทรัพย์สินที่เกิดจากเงินงบประมาณโครงการเมื่อคณะกรรมการกองทุนดำเนินการตามวรรคหนึ่งเสร็จแล้วให้เสนอโครงการและเอกสารรายงานการประชุมสมาชิกพร้อมเอกสารประกอบ ตามแนวทางและวิธีการที่คณะอนุกรรมการกำหนดข้อ๑๓ คณะอนุกรรมการอาจกำหนดหลักเกณฑ์ เงื่อนไข และวิธีการ ตลอดจนองค์ประชุมเพื่อให้สามารถจัดประชุมสมาชิกสำหรับการขอรับเงินสนับสนุนงบประมาณในการดำเนินโครงการในกรณีที่กองทุนไม่สามารถจัดประชุมสมาชิกได้โดยให้กองทุนรายงานปัญหา อุปสรรค ในการดำเนินการประชุมสมาชิกให้สำนักงานทราบเพื่อเสนอต่อคณะอนุกรรมการพิจารณาข้อ๑๔ การเปลี่ยนแปลง แก้ไขหรือเพิ่มเติมโครงการให้คณะกรรมการกองทุนจัดประชุมสมาชิกโดยมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมดหรือตามที่คณะอนุกรรมการกำหนด เพื่อมีมติเปลี่ยนแปลง แก้ไข หรือเพิ่มเติมโครงการโดยกระบวนการให้เป็นไปตามแนวทางและวิธีการที่คณะอนุกรรมการกำหนดเพื่อให้การดำเนินโครงการบรรลุวัตถุประสงค์ตามนโยบายหมวด ๔การจัดสรรงบประมาณให้กองทุน ข้อ๑๕ การจัดสรรงบประมาณตามโครงการให้จัดสรรโดยยึดหลักความเป็นจริงโดยคำนึงถึงหลักการประชารัฐ และการส่งเสริมศักยภาพในการประกอบอาชีพความเป็นอยู่ในชุมชนของผู้มีรายได้น้อยให้ดีขึ้น โดยกองทุนที่โครงการได้รับการอนุมัติจะได้รับการจัดสรรเงินงบประมาณกองทุนละไม่เกินหนึ่งล้านบาทการจัดสรรงบประมาณนอกเหนือจากหลักเกณฑ์ข้างต้นให้สามารถดำเนินการได้ตามหลักเกณฑ์เงื่อนไข และวิธีการที่คณะอนุกรรมการกำหนดข้อ๑๖ เมื่อโครงการได้รับการอนุมัติให้สำนักงานแจ้งให้กองทุนทราบผลการดำเนินการ เพื่อให้กองทุนที่เสนอโครงการดำเนินการเปิดบัญชีประชารัฐและส่งสำเนาสมุดบัญชีเงินฝากประชารัฐให้สำนักงานทราบตามแนวทางและวิธีการที่คณะอนุกรรมการกำหนดเมื่อสำนักงานได้รับข้อมูลการเปิดบัญชีแล้วให้ตรวจสอบว่าเป็นกองทุนที่ได้รับการอนุมัติโครงการแล้วจากนั้นให้สำนักงานดำเนินการโอนเงินงบประมาณเข้าบัญชีประชารัฐของกองทุนโดยเร็วและแจ้งให้กองทุนทราบผลการดำเนินการและดำเนินโครงการตามที่ได้รับการอนุมัติให้สำนักงานสรุปผลการจัดสรรงบประมาณโครงการเสนอต่อคณะกรรมการเพื่อรับทราบผลการดำเนินการข้อ๑๗ ในกรณีที่กองทุนได้เสนอโครงการแต่ไม่ได้รับการอนุมัติให้ดำเนินโครงการอันเนื่องมาจากเหตุใดก็ตามให้สำนักงานแจ้งให้กองทุนทราบผลการพิจารณา พร้อมเหตุผลการไม่ได้รับการอนุมัติ เพื่อให้กองทุนดำเนินการอย่างใดอย่างหนึ่งหรือแก้ไขให้ถูกต้องต่อไปภายในระยะเวลาที่กำหนดนับแต่วันที่ได้รับแจ้งหมวด ๕การดำเนินงานกองทุนและการบริหารโครงการ ข้อ๑๘ กองทุนจะเริ่มต้นดำเนินโครงการได้ต่อเมื่อได้รับการจัดสรรเงินงบประมาณเข้าบัญชีประชารัฐของกองทุนแล้วข้อ๑๙ การดำเนินโครงการให้ดำเนินการโดยคณะผู้รับผิดชอบโครงการที่ได้รับการคัดเลือกตามระเบียบนี้กรณีมีความจำเป็นอย่างยิ่งคณะผู้รับผิดชอบโครงการไม่สามารถดำเนินโครงการได้ให้คณะกรรมการกองทุนจัดประชุมสมาชิกโดยมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมดหรือตามที่คณะอนุกรรมการกำหนดเพื่อคัดเลือกคณะผู้รับผิดชอบโครงการทั้งหมดหรือบางส่วนขึ้นมาปฏิบัติหน้าที่แทนคณะ หรือบุคคลที่ไม่สามารถดำเนินโครงการได้เพื่อดำเนินงานตามโครงการต่อไปข้อ๒๐ ให้คณะกรรมการกองทุนกำหนดระเบียบข้อบังคับ ประกาศ หรือคำสั่งของกองทุน สำหรับการบริหารงานโครงการข้อ๒๑ การทำนิติกรรม สัญญาเกี่ยวกับโครงการต้องกระทำภายใต้กรอบวัตถุประสงค์ตามข้อ ๖ หรือข้อ ๗ เท่านั้น ทั้งนี้ ต้องดำเนินการโดยกองทุนข้อ๒๒ สำนักงานอาจจัดทำคู่มือ แนวทางวิธีการดำเนินงานตามโครงการเพื่อให้กองทุนถือปฏิบัติให้เป็นไปตามแบบมาตรฐานเดียวกันได้ข้อ๒๓ กรณีมีการเปลี่ยนแปลงโครงการแก้ไขหรือเพิ่มเติมโครงการ ให้กองทุนหรือคณะผู้รับผิดชอบโครงการชะลอการใช้จ่ายเงินโครงการไว้ก่อนจนกว่าการดำเนินการตามข้อ ๑๔ จะแล้วเสร็จ ทั้งนี้ ในกิจกรรมใดของโครงการที่ไม่ได้มีการเปลี่ยนแปลงแก้ไขหรือเพิ่มเติมโครงการ ให้ดำเนินโครงการต่อไปภายใต้งบประมาณนั้นข้อ๒๔ ทรัพย์สินที่เกิดจากการดำเนินงานภายใต้เงินงบประมาณโครงการนี้ให้ตกเป็นกรรมสิทธิ์ของกองทุน ทั้งนี้หลักเกณฑ์วิธีการให้เป็นไปตามที่กฎหมายกำหนดข้อ๒๕ คณะกรรมการหรือคณะอนุกรรมการอาจออกประกาศระเบียบ ข้อบังคับ หรือคำสั่ง เพื่อกำหนดการดำเนินงานบริหารโครงการเพิ่มเติมก็ได้หมวด ๖การตรวจสอบและรายงานผลการดำเนินงาน ข้อ๒๖ กรณีมีผู้ร้องเรียน หรือสำนักงานตรวจสอบพบว่า การบริหารโครงการไม่เป็นไปตามหลักประชารัฐหรือไม่เป็นไปตามแนวทางและวิธีการที่คณะอนุกรรมการกำหนด หรือไม่เป็นไปตามคู่มือ แนวทางวิธีการดำเนินงานตามโครงการที่สำนักงานกำหนดหรือโดยไม่ชอบด้วยกฎหมายหรือเป็นการกระทำอื่นใดที่อาจก่อให้เกิดความเสียหายต่อประโยชน์ส่วนรวมของกองทุนหรือชุมชน แล้วแต่กรณี เมื่อพิจารณาแล้วเห็นว่ามีมูลเพียงพอผู้อำนวยการมีอำนาจแจ้งระงับการเบิกจ่ายเงินออกจากบัญชีประชารัฐไว้เป็นการชั่วคราวโดยมีหนังสือไปยังธนาคารเพื่อระงับการเบิกจ่ายเงินงบประมาณกรณีมีการเบิกถอนเงินงบประมาณออกจากบัญชีประชารัฐแล้วให้ผู้อำนวยการมีอำนาจแจ้งให้กองทุนนำเงินกลับเข้าบัญชีประชารัฐไว้เป็นการชั่วคราวจนกว่าจะมีการตรวจสอบข้อเท็จจริงแล้วเสร็จเมื่อตรวจสอบข้อเท็จจริงเสร็จแล้วเห็นว่าการบริหารโครงการไม่เป็นไปตามหลักประชารัฐหรือไม่เป็นไปตามแนวทางและวิธีการที่คณะอนุกรรมการกำหนด หรือไม่เป็นไปตามคู่มือ แนวทางวิธีการดำเนินงานตามโครงการที่สำนักงานกำหนดหรือโดยไม่ชอบด้วยกฎหมายหรือเป็นการกระทำการอื่นใดที่อาจก่อให้เกิดความเสียหายต่อประโยชน์ส่วนรวมของกองทุนหรือชุมชน จริง ผู้อำนวยการมีอำนาจเรียกเงินงบประมาณคืนทั้งหมดหรือบางส่วนรวมดอกผล แล้วแต่กรณีเมื่อตรวจสอบแล้วเห็นว่าการบริหารโครงการเป็นไปตามหลักประชารัฐเป็นไปตามแนวทาง และวิธีการที่คณะอนุกรรมการกำหนด เป็นไปตามคู่มือ แนวทางวิธีการดำเนินงานตามโครงการที่สำนักงานกำหนดชอบด้วยกฎหมายและการกระทำนั้นไม่ได้ก่อให้เกิดความเสียหายต่อประโยชน์ส่วนรวมของกองทุน หรือชุมชนให้ผู้อำนวยการมีหนังสือแจ้งไปยังกองทุนให้ดำเนินการบริหารโครงการภายใต้เงินงบประมาณต่อไปข้อ๒๗ เพื่อให้ได้ข้อเท็จจริงที่ถูกต้องสำนักงานสามารถประสานขอความร่วมมือจากหน่วยงานที่เกี่ยวข้องหรือหน่วยงานในพื้นที่ให้ตรวจสอบหรือร่วมตรวจสอบ เพื่อให้ได้ข้อเท็จจริงที่ชัดเจนข้อ๒๘ กรณีสำนักงานหรือกองทุนพบว่าเกิดความเสียหายในทางแพ่งเกี่ยวกับการดำเนินโครงการอันเกิดจากบุคคลอื่นที่กองทุนไปกระทำนิติกรรมสัญญา ให้กองทุนดำเนินการตามกระบวนการทางกฎหมายเพื่อเรียกร้อง ค่าสินไหมทดแทนค่าเสียหาย ต่อผู้เกี่ยวข้องกรณีกองทุนไม่ดำเนินการให้ผู้อำนวยการเรียกเงินงบประมาณคืนทั้งหมดหรือบางส่วน รวมดอกผลจากกองทุนหรือจากกรรมการกองทุนหรือจากคณะผู้รับผิดชอบโครงการที่ไม่ดำเนินการจนทำให้เกิดความเสียหาย แล้วแต่กรณีข้อ๒๙ กรณีกองทุนหรือกรรมการกองทุนไม่เห็นด้วยกับการเรียกเงินงบประมาณคืนทั้งหมดหรือบางส่วนรวมดอกผลกองทุนสามารถอุทธรณ์เป็นหนังสือมายังผู้อำนวยการได้ภายในสามสิบวันนับแต่วันที่เรียกเงินคืนข้อ๓๐ ให้กองทุนรายงานผลการดำเนินโครงการและรายงานการใช้จ่ายเงินต่อสำนักงานตามแนวทางและวิธีการที่คณะอนุกรรมการกำหนดข้อ๓๑ ผู้อำนวยการอาจแต่งตั้งคณะทำงานหรือบุคคลเพื่อตรวจสอบ สอบทาน ติดตามและประเมินผลหรือดำเนินการอื่นใดในการสนับสนุนการดำเนินงานโครงการและรายงานต่อผู้อำนวยการเพื่อพิจารณาดำเนินการตามระเบียบนี้หมวด ๗การทำบัญชีและการตรวจสอบ ข้อ๓๒ ให้นำความตามหมวด ๗ในการจัดทำบัญชีและการตรวจสอบของระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการจัดตั้งและบริหารกองทุนหมู่บ้านและชุมชนเมืองแห่งชาติ พ.ศ. ๒๕๕๑มาใช้บังคับโดยอนุโลม เท่าที่ไม่ขัดหรือแย้งกับระเบียบนี้ข้อ๓๓ กำไรสุทธิที่เกิดจากการดำเนินงานของโครงการให้นำเข้าบัญชีประชารัฐเมื่อสิ้นปีบัญชีหากปรากฏว่าปีใดมีกำไรสุทธิคณะกรรมการกองทุนสามารถนำกำไรสุทธิมาจัดสรรได้ ทั้งนี้ให้มีการจัดสรรเป็นเงินสมทบบัญชีประชารัฐ เพื่อเป็นเงินทุนในการดำเนินโครงการและเงินอื่นตามระเบียบที่กองทุนกำหนดการจัดสรรกำไรสุทธิบัญชีประชารัฐ ให้คำนึงถึงประโยชน์สวัสดิภาพ สวัสดิการ ของสมาชิกและประชาชนผู้มีรายได้น้อยการมีส่วนร่วมของกองทุนที่ดำเนินโครงการ ให้สามารถดำเนินโครงการเพื่อสร้างงานสร้างรายได้ สร้างอาชีพ และกิจกรรมสาธารณประโยชน์ที่เป็นรูปธรรมอย่างชัดเจนได้อย่างต่อเนื่อง และยั่งยืนคณะกรรมการสามารถกำหนดให้มีการจัดสรรกำไรสุทธิของบัญชีประชารัฐเพิ่มเติมได้เพื่อประโยชน์ของการบริหารจัดการของกองทุนหมู่บ้านและชุมชนเมืองแห่งชาติบทเฉพาะกาล ข้อ๓๔ การใด ๆที่ดำเนินการโดยคณะกรรมการ หรือคณะอนุกรรมการ ที่แต่งตั้งโดยคณะกรรมการตลอดจนกองทุนชุมชนเมืองที่ได้กระทำหรือดำเนินการภายใต้นโยบาย แนวทาง ระเบียบ ประกาศ และคำสั่งของคณะกรรมการก่อนที่ระเบียบนี้ใช้บังคับให้ถือเป็นการดำเนินโครงการตามระเบียบนี้ข้อ๓๕ ในระหว่างไม่มีคณะอนุกรรมการหรือมีแต่ไม่สามารถจัดการประชุมคณะอนุกรรมการได้ให้อำนาจของคณะอนุกรรมการตามระเบียบนี้เป็นอำนาจของคณะกรรมการจนกว่าจะมีคณะอนุกรรมการหรือจนกว่าจะประชุมคณะอนุกรรมการได้ประกาศ ณ วันที่ ๓๑มีนาคม พ.ศ. ๒๕๕๙สุวพันธุ์ ตันยุวรรธนะประธานกรรมการกองทุนหมู่บ้านและชุมชนเมืองแห่งชาติชวัลพร/ปริยานุช/จัดทำ๑๑ พฤษภาคม๒๕๕๙นุสรา/ตรวจ๑๖ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๐๑ ง/หน้า ๗/๔ พฤษภาคม ๒๕๕๙